
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1156 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης της Δημοτι¬ 
κής Επιχείρησης Τουριστικής Ανάπτυξης Αίγινας 

(ΔΕΤΑΑ). 1 

Απόκτηση ελληνικής ιθαγένειας των 1) ΜΚΡΤΤΣΙΑΝ 

ΙΝΓΚΑ και 2) ΧΟΒΧΑΝΝΙΣΙΑΝ ΞΕΝΙΑ. 2 

Απόκτηση ελληνικής ιθαγένειας των 1) ΣΑΡΙΕΒ ΜΑΛ- 

ΧΑΖ ΚΑΙ 2) ΜΑΡΜΑΡΑΣΒΙΛΙ ΤΕΪΜΟΥΡΑΖ. 3 

Απόκτηση ελληνικής ιθαγένειας των 1 ) ΜΚΡΤΣΙΑΝ 

ΒΑΤΣΕ και 2) ΜΟΥΧΟΒ ΓΙΟΥΡΑ. 4 

Απόκτηση ελληνικής ιθαγένειας των 1 ) ΑΛΕΞΟΒΑ 

ΕΛΙΣΑΒΕΤΑ και 2) ΜΑΡΜΑΡΑΣΒΙΛΙ ΝΑΝΑ. 5 

Έγκριση σύναψης σύμβασης μίσθωσης έργου στον 

ΣΥ.ΔΗ.ΝΟ. Χίου. 6 

Έγκριση πρόσληψης προσωπικού με σύμβαση μίσθω¬ 
σης έργου από το Β' ΚΑΠΗ Δήμου Ρεθύμνης. 7 

Έγκριση πρόσληψης προσωπικού με σύμβαση μίσθω¬ 
σης έργου από το Δήμο Ρεθύμνης. 8 

Πρόσληψη προσωπικού με σύμβαση μίσθωσης 

έργου στο Δήμο Σαρωνικού. 9 

Έγκριση υπερωριακής εργασίας στο προσωπικό του 
Νομαρχιακού Διαμερίσματος Καβάλας. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. Φ. 59204/ 
10610/19.6.2006 απόφαση του Υφυπουργού Εσω¬ 
τερικών Δημόσιας Διοίκησης και Αποκέντρω¬ 


σης. 11 

Διόρθωση σφάλματος στην υπ’ αριθμ. Υ7α/Γ.Π. 
οικ 67598 (ΦΕΚ 795 Β/3.7.2006) Υπουργική από¬ 
φαση. 12 


ΑΠΟΦΑΣΕΙ Σ 

Αριθμ. 07/ΔΤΑ/οι. ΤΤ 6375 (1) 


Τροποποίηση της συστατικής πράξης της Δημοτικής 
Επιχείρησης Τουριστικής Ανάπτυξης Αίγινας (ΔΕ¬ 
ΤΑΑ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του άρθρου 9 του ν. 2503/1997 «Διοίκη- 


28 Αυγούστου 2006 

ση, Οργάνωση, στελέχωση Περιφέρειας, ρύθμιση θεμάτων 
για την Τοπική Αυτοδιοίκηση και άλλες διατάξεις». 

2. Τις διατάξεις των άρθρων 203 και επόμενα του Δημο¬ 
τικού Κοινοτικού Κώδικα. 

3. Την υπ’ αριθμ. οικ. 16978/12.11.2003 (ΦΕΚ 1693/2003 τ.Β') 
απόφαση του Γενικού Γραμματέα Περιφέρειας Αττικής 
περί μεταβίβασης αρμοδιοτήτων και εξουσίας υπογρα¬ 
φής «ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, 
εγγράφων και άλλων πράξεων στο Γενικό Διευθυντή 
Περιφέρειας. 

4. Την υπ’ αριθμ. 10773/5.7.1996 απόφαση του Πρ/μένου 
Περ/κής Δ/νσης Πειραιά (ΦΕΚ 638/Β/30.7.1996) περί σύστα¬ 
σης της Δημ. Επιχείρησης Τ συριστικής Ανάπτυξης Αίγινας 
(Δ.Ε.Τ.Α.Α.) 

5. Την υπ’ αριθμ. 3/2.4.2004 απόφαση του Διοικητικού 
Συμβουλίου της ([Δ.Ε.Τ.Α.Α.) περί τροποποίησης της συ¬ 
στατικής πράξης της. 

6. Την υπ’ αριθμ. 46/2006 απόφαση του Δημοτικού Συμ¬ 
βουλίου Αίγινας, αποφασίζουμε: 

Την τροποποίηση, ως προς τα άρθρα 1,2, 3, 4 και 6, της 
υπ’ αριθμ. 52/1996 απόφασης του Δημοτικού Συμβουλίου 
που αφορούσε την σύσταση της Δημοτικής Επιχείρησης 
Τ συριστικής Ανάπτυξης Αίγινας επί της οποίας εκδόθηκε 
η υπ’ αριθμ. 10773/5.7.1996 απόφαση του Πρ/μενου Περ/κής 
Δ/νσης Πειραιά δημοσιευθείσα στο ΦΕΚ 638/Β/30.7.1996, 
ως εξής: 

1. Τροποποιείται το άρθρο 1 ως προς την επωνυμία της 
Αμιγούς Δημοτικής Επιχείρησης σε «ΔΗΜΟΤΙΚΗ ΕΠΙΧΕΙ¬ 
ΡΗΣΗ ΤΟΥΡΙΣΜΟΥ, ΠΟΛΙΤΙΣΜΟΥ, ΑΘΛΗΤΙΣΜΟΥ ΚΑΙ ΑΝΑ¬ 
ΠΤΥΞΗΣ ΑΙΓΙΝΑΣ». 

2. Τροποποιείται το άρθρο 2 ως προς τον σκοπό της 
Επιχείρησης και ως εξής: 

Σκοπός της Επιχείρησης είναι: 

2.1. Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

α. Η ουσιαστική και ολοκληρωμένη πολιτιστική ανάπτυξη 
του Δήμου και η καλλιέργεια σε βάθος, της καλλιτεχνικής 
ευαισθησίας και της αγάπης για τις τέχνες, η προστα¬ 
σία της εθνικής πολιτιστικής ταυτότητας, η αναγωγή των 
πολιτιστικών, πνευματικών και καλλιτεχνικών αγαθών σε 
οργανικά στοιχεία της καθημερινής ζωής και η ενεργητική 
και συνειδητή συμμετοχή των πολιτών στην πολιτιστική 
ζωή του Δήμου. 

β. Η δημιουργία της απαραίτητης πολιτιστικής υποδο¬ 
μής. Η διάδοση, η ανάπτυξη και η λειτουργία εργαστηρίων 
καλλιτεχνικής παιδείας στους τομείς της μουσικής, του 

χορού, των εικαστικών τεχνών, του κινηματογράφου, του 
θεάτρου και των άλλων οπτικοακουστικών μέσων. 

γ. Η στήριξη, η διάδοση και η ανάπτυξη της καλλιτε¬ 
χνικής παιδείας, η στήριξη και διάδοση της σύγχρονης 
καλλιτεχνικής και πνευματικής δημιουργίας και η εξα¬ 
σφάλιση των συνθηκών που θα επιτρέψουν την άσκηση 
και ανάπτυξη των ατομικών δημιουργικών ικανοτήτων 
στους αντίστοιχους τομείς. 

δ. Η ανάπτυξη της συνεργασίας με τους μαζικούς πο¬ 
λιτιστικούς φορείς και τα ερασιτεχνικά συγκροτήματα 
του Δήμου και των ΟΤΑ της ευρύτερης περιοχής και η 
παροχή με κάθε δυνατό τρόπο ηθικής και υλικής βοήθει¬ 
ας και τεχνικής υποστήριξης, με στόχο την ενίσχυση της 
ερασιτεχνικής δημιουργίας και τη διεύρυνση του πεδίου 
των πρωτοβουλιών και των παρεμβάσεών τους. 

ε. Η συγκέντρωση και καταγραφή των παραδοσιακών 
πληροφοριών και η οργάνωση και λειτουργία Λαογρα- 
φικού Μουσείου. 

στ. Η ανάπτυξη της συνεργασίας με την εκπαιδευτική 
κοινότητα του Δήμου για προώθηση και υλοποίηση, πο¬ 
λιτιστικών, πνευματικών, παιδαγωγικών, εκπαιδευτικών 
και επιμορφωτικών προγραμμάτων μέσα και έξω από τα 
σχολεία και η εξασφάλιση της ουσιαστικής συμμετοχής 
των μαθητικών κοινοτήτων και της νεολαίας γενικότερα, 
στις δραστηριότητες της Επιχείρησης. 

Για την υλοποίηση των πιο πάνω στόχων, η Επιχείρηση 
θα αναπτύξει τη δραστηριότητά της σε τρεις αλληλέν- 
δετους στόχους: τον εκπαιδευτικό, τον επιμορφωτικό 
και τον ψυχαγωγικό. 

Οι εκπαιδευτικές δραστηριότητες (επαγγελματικά και 
ελεύθερα τμήματα σχολών) θα συνδυαστούν με ένα 
σύνολο επιμορφωτικών πρωτοβουλιών (όπως σχολές 
γονέων, σεμινάρια επαγγελματικού προσανατολισμού, 
σεμινάρια παιδαγωγικού περιεχομένου, σχολές αναλφά¬ 
βητων, εργαστήρια, διαλέξεις, ημερίδες, συνέδρια κ.λπ.), 
με πολιτιστικές και ψυχαγωγικές εκδηλώσεις, (όπως θε¬ 
ατρικές και κινηματογραφικές παραστάσεις, προβολές, 
εκθέσεις, συναυλίες, φεστιβάλ κ.λπ). 

2.2. Η οργάνωση και διεξαγωγή πολιτιστικών, κοινωνι¬ 
κών, ψυχαγωγικών, αθλητικών και λοιπών εκδηλώσεων 

Η διοργάνωση πολιτιστικών, κοινωνικών, ψυχαγωγικών, 
αθλητικών και λοιπών εκδηλώσεων, για την εξασφάλιση 
της αποτελεσματικότερης οργάνωσης και διεξαγωγής 
των σημαντικών αυτών γεγονότων για το Δήμο, της 
ευελιξίας και της συμμετοχής της Τοπικής Αυτοδιοί¬ 
κησης. 

2.3. Η εκπόνηση και υλοποίηση εκπαιδευτικών και επι¬ 
μορφωτικών προγραμμάτων. 

Η εκπόνηση και υλοποίηση εκπαιδευτικών και επι¬ 
μορφωτικών προγραμμάτων, προγραμμάτων επαγγελ¬ 
ματικής κατάρτισης και απόκτησης επαγγελματικής 
εμπειρίας και κάθε είδους εθνικών προγραμμάτων και 
προγραμμάτων της Ε.Ε. 

2.4. Η οργάνωση των Υπηρεσιών Υγείας και Κοινωνικής 
Πρόνοιας. 

Η οργάνωση των Υπηρεσιών Υγείας και Κοινωνικής 
Πρόνοιας, η δημιουργία και λειτουργία τμημάτων Προ¬ 
ληπτικής Υγιεινής και παροχής υπηρεσιών πρωτοβάθ¬ 
μιας ιατρικής περίθαλψης, η υλοποίηση προγραμμάτων 
«Βοήθεια στο σπίτι», η ημερήσια φροντίδα και η κατ’ 
οίκων παροχή υπηρεσιών σε άτομα τρίτης ηλικίας και 
με ειδικές ανάγκες, η λειτουργία Παιδικών και Βρεφο¬ 
νηπιακών Σταθμών, Πάρκων Κυκλοφοριακής Αγωγής, 


Κέντρων Δημιουργικής Απασχόλησης Παιδιών (ΚΔΑΠ), 
για την εξυπηρέτηση των εργαζομένων και μη μητέρων, 
η φροντίδα, προσχολική αγωγή, διαπαιδαγώγηση, ψυ¬ 
χαγωγία και απασχόληση βρεφών, νηπίων και παιδιών 
γενικά προσχολικής ηλικίας, η υλοποίηση προγραμμά¬ 
των στήριξης και παροχής υπηρεσιών σε άτομα τρίτης 
ηλικίας και με ειδικές ανάγκες και γενικά κάλυψη των 
κοινωνικών αναγκών. 

2.5. Η περιβαλλοντική ευαισθητοποίηση, η διαχείριση 
του Περιβάλλοντος και η Αειφόρος Ανάπτυξη. 

α. Η προστασία και ορθολογική διαχείριση του περι¬ 
βάλλοντος των φυσικών πόρων και η εκπόνηση μελετών 
που έχουν σχέση με τη διαχείριση του φυσικού και αστι¬ 
κού περιβάλλοντος, η ευαισθητοποίηση των δημοτών 
σε αντίστοιχα θέματα, η προώθηση περιβαλλοντικής 
επιμόρφωσης, η ενεργός συμμετοχή σε σχετικά προ¬ 
γράμματα της 

Ευρωπαϊκής'Ενωσης, η παροχή υπηρεσιών συμβούλου 
σε θέματα ρύπανσης, πρασίνου του Δήμου και προστα¬ 
σίας του περιβάλλοντος, η ανάπτυξη και προώθηση συ¬ 
νεργασιών με Πανεπιστημιακούς και Δημόσιους γενικά 
Οργανισμούς, Αναπτυξιακές Εταιρίες, Επιχειρήσεις Κοι¬ 
νής Ωφέλειας καθώς και με άλλους φορείς ή ιδιώτες. 

β. Η διαχείριση των απορριμμάτων και λυμάτων, η 
εφαρμογή προγράμματος ανακύκλωσης και λοιπών προ¬ 
γραμμάτων, που αφορούν την προστασία και βελτίωση 
του περιβάλλοντος. 

γ. Η οργάνωση και επέκταση των δραστηριοτήτων, 
που έχουν σχέση με την καθαριότητα και την αισθητική 
των κοινόχρηστων χώρων των Δημοτικών Διαμερισμά¬ 
των του Δήμου, τη συντήρηση του πρασίνου και την 
επέκτασή του. 

δ. Η εκπόνηση και η εφαρμογή μελετών και προγραμ¬ 
μάτων, που προωθούν την αειφόρο και ισόρροπη ανά¬ 
πτυξη, που εξασφαλίζουν την παραγωγική και κοινωνική 
συνοχή και διασφαλίζουν την προστασία του περιβάλ¬ 
λοντος στο σύνολο της περιοχής του Δήμου. 

2.6. Τουριστική Ανάπτυξη 

α. Η προβολή, αξιοποίηση και εκμετάλλευση των του¬ 
ριστικών πόρων, η συμμετοχή σε σχετικές εκθέσεις, η 
διοργάνωση ημερίδων τουριστικού ενδιαφέροντος και 
η έκδοση τουριστικού οδηγού. 

β. Η αξιοποίηση και εκμετάλλευση χώρων από πα¬ 
ραχωρήσεις του ΕΟΤ ή από ενοικιάσεις από άλλους 
δημόσιους ή ιδιωτικούς φορείς. 

Η αξιοποίηση και εκμετάλλευση της παραλίας Κολώνα 
(Κρυπτός Λιμήν) και της δημιουργίας της απαραίτητης 
υποδομής για την εξυπηρέτηση των παραθεριστών και 
των επισκεπτών και της προστασίας του περιβάλλο¬ 
ντος. 

Η συνεργασία με τους ιδιοκτήτες ξενοδοχείων του¬ 
ριστικών γενικά μονάδων, ιδιωτών και άλλων φορέων 
για την αξιοποίηση και εκμετάλλευση χώρων παραλιών 
κ.λπ. 

γ. Η λειτουργία και εκμετάλλευση παιδικών κατασκη¬ 
νώσεων, ξενοδοχείων, ξενώνων, οαπιρίηρ, εστιατορίων 
- αναψυκτηρίων - τουριστικών περιπτέρων κ.λπ. 

δ. Η διαχείριση μείζονος θαλάσσιας και χερσαίας 
περιοχής αρμοδιότητας του Δήμου Αίγινας (περιοχή 
λιμένος, μαρίνες). 

2.7. Εκδόσεις 

Η συνεργασία με εφημερίδες, περιοδικά κ.λπ έντυπα, 
η έκδοση ενημερωτικών φυλλαδίων περιοδικών πολιτι- 

σμού, κοινωνικού και αθλητικού περιεχομένου, η ανά¬ 
πτυξη συνεργασίας με ραδιοφωνικούς και τηλεοπτικούς 
σταθμούς, η παραγωγή ραδιοφωνικών και τηλεοπτικών 
εκπομπών, η ενεργός συμμετοχή στον ηλεκτρονικό τύπο 
(Ιντερνετ κλ.π) για την προβολή των τουριστικών πόρων 
και των τοπικών πολιτιστικών δραστηριοτήτων, για την 
συνεχή επικοινωνία με τους κατοίκους του Δήμου μέσα 
από τα ΜΜΕ και την δημιουργία βήματος για την αμ- 
φίδρομη ανάπτυξη των ιδεών του Δήμου, των δημοτών 
και των εργαζομένων στο Δήμο. 

2.8. Τεχνικός - Κατασκευαστικός Τομέας 

Η εκπόνηση μελετών, η κατασκευή, συντήρηση και 
επίβλεψη Δημοτικών έργων, οι οικιστικές αναπλάσεις, 
η διαμόρφωση κοινοχρήστων χώρων, η κατασκευή και 
συντήρηση έργων υποδομής, έργων ύδρευσης και απο¬ 
χέτευσης ή συντήρηση των Σχολικών κτιρίων και γενικά 
των ακινήτων και των εγκαταστάσεων του Δήμου. 

2.9. Ανάπτυξη του Αθλητισμού 

Η εξασφάλιση της αναγκαίας υποδομής σε χώρους 
εγκατάστασης και εξοπλισμού, η διοίκηση διαχείριση 
και εκμετάλλευσή τους, η συνεργασία με τα αθλητι¬ 
κά σωματεία και τους λοιπούς φορείς του Αθλητισμού 
του Δήμου και της ευρύτερης περιοχής, η στήριξη των 
δραστηριοτήτων τους, η οργάνωση και λειτουργία ερα¬ 
σιτεχνικών αθλητικών τμημάτων, η διοργάνωση περι¬ 
οδικών και ετήσιων ομαδικών ή ατομικών αθλημάτων 
και αγώνων μαζικού αθλητισμού για την συμμετοχή των 
νέων και γενικότερα των κατοίκων της περιοχής του 
Δήμου σε αθλητικές δραστηριότητες και εκδηλώσεις 
και μέσω αυτών η σημαντική, πολιτιστική, πνευματική 
και κοινοτική ανάπτυξή τους. 

2.10. Επιχειρηματικές και λοιπές Δραστηριότητες 

α. Η εκπόνηση μελετών κάθε μορφής και η διενέργεια 
ερευνών για την υποστήριξη και υλοποίηση αναπτυξι¬ 
ακών πρωτοβουλιών του Δήμου η αξιοποίηση και δια¬ 
χείριση της περιουσίας του. 

β. Η αξιοποίηση - εκμετάλλευση γενικά ακινήτων και 
χώρων ιδιοκτησίας του Δήμου, που θα παραχωρηθούν 
στη Δημοτική Επιχείρηση, η συνεργασία με ιδιωτικούς 
φορείς, η ανάληψη βιώσιμων λοιπών επιχειρηματικών 
δραστηριοτήτων και η συμμετοχή σε άλλες επιχειρήσεις 
και εταιρείες με σκοπό την ενίσχυση της οικονομίας και 
γενικά την ανάπτυξη της περιοχής του Δήμου. 

γ. Η εκμετάλλευση των κοινοχρήστων χώρων για μι¬ 
σθώσεις σε διαφημιστικές εταιρίες και η προβολή μέσω 
των διαφημιστικών στοιχείων, ιδεών και μηνυμάτων του 
Δήμου και της Επιχείρησης, που έχουν σχέση με την 
Κοινωνική και Πολιτιστική Ανάπτυξη, τον Αθλητισμό, το 
Περιβάλλον, την Επιμόρφωση και την Ψυχαγωγία των 
κατοίκων της Περιφέρειας του Δήμου. 

δ. Η κατασκευή και διαχείριση χώρων στάθμευσης. 

ε. Η δημιουργία θυγατρικών εταιρειών ή η συμμετο¬ 
χή ή η συνεργασία με υφιστάμενες με επιχειρήσεις με 
παρεμφερείς σκοπούς. 

3. Τροποποιείται το άρθρο 3 ως προς την σύνθεση 
του Διοικητικού Συμβουλίου και ως εξής: 

Η Δημοτική Επιχείρηση Τουρισμού, Πολιτισμού, Αθλη¬ 
τισμού και Ανάπτυξης Αίγινας θα διοικείται από εννε- 
αμελές (9 μέλη) Διοικητικό Συμβούλιο, που ορίζονται 
από το Δημοτικό Συμβούλιο (άρθρο 278 παρ. 1 του π.δ. 
410/95) μαζί με αναπληρωτές. Στο Διοικητικό Συμβούλιο 
θα συμμετέχουν: 

α. Τέσσερις (4) αιρετοί, εκ των οποίων ο ένας θα 
προέρχεται από την μειοψηφία. 


β/Ενας (1) εκπρόσωπος της Ένωσης Ξενοδόχων Αί¬ 
γινας 

γ.Ένας (1) εκπρόσωπος του Σωματείου Συνταξιούχων 
ΙΚΑ Αίγινας. 

δ. Τρεις (3) δημότες ή κάτοικοι του Δήμου Αίγινας, που 
θα έχουν πείρα ή γνώσεις σχετικές με το αντικείμενο 
της Επιχείρησης. 

ε. Ένας (1) εκπρόσωπος των εργαζομένων στην Επι¬ 
χείρηση, όταν ο αριθμός των απασχολουμένων είναι 
μεγαλύτερος των 20 ατόμων (χωρίς αλλαγή της συ¬ 
στατικής πράξης). 

4. Η διάρκεια της Επιχείρησης αυξάνεται από είκοσι 
(20) σε πενήντα (50) χρόνια από την δημοσίευση της 
απόφασης αυτής στην Εφημερίδα της Κυβέρνησης. 

5. Τροποποιείται το άρθρο 6 και ως εξής: 

Το κεφάλαιο της Επιχείρησης αυξάνεται κατά 
35.000,00 Ευρώ, ποσό που θα καταβληθεί από το Δήμο 
Αίγινας. Μετά την αύξηση αυτή το συνολικό κεφάλαιο 
της Επιχείρησης είναι (2.000.000 δρχ. ή 5.869,41 Ευρώ 
πλέον 35.000,00 Ευρώ) 40.869,41 Ευρώ. 

6. Τροποποιείται το άρθρο 7 και ως εξής: 

Πόροι της Επιχείρησης είναι τα έσοδα από την εκ¬ 
μετάλλευση των εγκαταστάσεων και γενικά από την 
άσκηση της δραστηριότητάς της, οι πρόσοδοι από την 
περιουσία της καθώς δάνεια, κληρονομιές, εισφορές, 
δωρεές και παντός είδους επιχορηγήσεις. 

7. Από τις διατάξεις της παρούσης προκαλείται δαπά¬ 
νη σε βάρος του Προϋπολογισμού του Δήμου Αίγινας, 
ύψους 35.000,00 Ευρώ για το οικονομικό έτος 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 19 Ιουλίου 2006 

Με εντολή Γ ενικού Γ ραμματέα Περιφέρειας 
Η Γ ενική Διευθύντρια 
ΑΙΚ. ΓΙΑΒΑΣΗ 

-♦- 

( 2 ) 

Απόκτηση ελληνικής ιθαγένειας των 1) ΜΚΡΤΤΣΙΑΝ 
ΙΝΓΚΑ και 2) ΧΟΒΧΑΝΝΙΣΙΑΝ ΞΕΝΙΑ. 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ ΑΣΤΙΚΗΣ 
ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 4602/18.7.2006 απόφαση της προϊ- 
σταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ,Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/09.4.2003 τ.Β') 
απόφαση περί μεταβίβασης αρμοδιοτήτων του Γ ενι¬ 
κού Γραμματέα Περιφέρειας Ανατολικής Μακεδονίας 
- Θράκης, γίνεται αποδεκτή η από 40/14.9.2005 αίτηση 
της ομογενούς ΜΚΡΤΤΣΙΑΝ ΙΝΓΚΑ του Άρτσβικ και της 
Νταβιντίδου Λιουντμίλας, περί αποκτήσεως της Ελλη¬ 
νικής ιθαγένειας. 

Με την υπ’ αριθμ. 4601/18.7.2006 απόφαση της προϊ- 
σταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 

τις διατάξεις του ν. 3284/2004 (ΦΕΚ 217/10.11.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γενι¬ 
κού Γραμματέα Περιφέρειας Ανατολικής Μακεδονίας 

- Θράκης, γίνεται αποδεκτή η από 16/19.2.2005 αίτηση 
της ομογενούς ΧΟΒΧΑΝΝΙΣΙΑΝ ΞΕΝΙΑ συζ. Βολοντια 
θυγ. του Εφραίμωφ Αναστασίου και της Αναϊτ, περί 
αποκτήσεως της Ελληνικής ιθαγένειας. 

Η Διευθύντρια 

ΕΛΕΝΗ ΠΑΝΤΑΖΗ 

-♦- 

(3) 

Απόκτηση ελληνικής ιθαγένειας των 1) ΣΑΡΙΕΒ ΜΑΛ- 
ΧΑΖ ΚΑΙ 2) ΜΑΡΜΑΡΑΣΒΙΛΙ ΤΕΪΜΟΥΡΑΖ 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ ΑΣΤΙΚΗΣ 
ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 4605/18.7.2006 απόφαση της προ- 
ϊσταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/09.4.2003 τ. Β') 
απόφαση περί μεταβίβασης αρμοδιοτήτων του Γενι¬ 
κού Γραμματέα Περιφέρειας Ανατολικής Μακεδονίας 

- Θράκης, γίνεται αποδεκτή η από 52/28.11.2005 αίτηση 
του ομογενούς ΣΑΡΙΕΒ ΜΑΛΧΑΖ του Αρκάδιου και της 
Ναταλίας, περί αποκτήσεως της Ελληνικής ιθαγένει¬ 
ας και εξελληνισμό του επωνύμου του από ΣΑΡΙΕΒ σε 
ΣΑΡΙΔΗΣ. 

Με την υπ’ αριθμ. 3776/18.7.2006 απόφαση της προϊ- 
σταμένης της Δ/νσης Αστικής Κατάστασης Αλλοδαπών 
και Μετανάστευσης της Περιφέρειας Ανατολικής Μακε¬ 
δονίας - Θράκης, η οποία εκδόθηκε σύμφωνα με τις δι¬ 
ατάξεις του ν. 3284/2004 (ΦΕΚ 217/10.11.2004, τ. Α') «Περί 
κυρώσεως του Κώδικα Ελληνικής Ιθαγένειας» και την υπ’ 
αριθμ. 1104/28.3.2003 (ΦΕΚ 413/09.4.2003 τ. Β') απόφαση 
περί μεταβίβασης αρμοδιοτήτων του Γενικού Γραμμα- 
τέα Περιφέρειας Ανατολικής Μακεδονίας - Θράκης, γί¬ 
νεται αποδεκτή η από 9/15.3.2005 αίτηση του ομογενούς 
ΜΑΡΜΑΡΑΣΒΙΛΙ ΤΕΪΜΟΥΡΑΖ του Βαρντέν και της Τσιά- 
λα, περί αποκτήσεως της Ελληνικής ιθαγένειας. 

Η Διευθύντρια 

ΕΛΕΝΗ ΠΑΝΤΑΖΗ 

-♦- 

(4) 

Απόκτηση ελληνικής ιθαγένειας των 1 ) ΜΚΡΤΣΙΑΝ 
ΒΑΤΣΕ και 2) ΜΟΥΧΟΒ ΓΙΟΥΡΑ 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ ΑΣΤΙΚΗΣ 
ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 4599/18.7.2006 απόφαση της προ- 
ϊσταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 


τις διατάξεις του ν. 3284/2004 (ΦΕΚ 217/10.11.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γ ενι¬ 
κού Γραμματέα Περιφέρειας Ανατολικής Μακεδονίας 

- Θράκης, γίνεται αποδεκτή η από 31/7.7.2005 αίτηση του 
ομογενούς ΜΚΡΤΣΙΑΝ ΒΑΤΣΕ του Λέρνικ και της Καρίνε, 
περί αποκτήσεως της Ελληνικής ιθαγένειας. 

Με την υπ’ αριθμ. 4600/18.7.2006 απόφαση της προϊ- 
σταμένης της Δ/νσης Αστικής Κατάστασης Αλλοδαπών 
και Μετανάστευσης της Περιφέρειας Ανατολικής Μακε¬ 
δονίας - Θράκης, η οποία εκδόθηκε σύμφωνα με τις δι¬ 
ατάξεις του ν. 3284/2004 (ΦΕΚ 217/10.11.2004, τ. Α') «Περί 
κυρώσεως του Κώδικα Ελληνικής Ιθαγένειας» και την υπ’ 
αριθμ. 1104/28.3.2003 (ΦΕΚ 413/09.4.2003 τ. Β') απόφαση 
περί μεταβίβασης αρμοδιοτήτων του Γ ενικού Γ ραμμα- 
τέα Περιφέρειας Ανατολικής Μακεδονίας - Θράκης, γίνε¬ 
ται αποδεκτή η από 33/25.7.2005 αίτηση του ομογενούς 
ΜΟΥΧΟΒ ΓΙΟΥΡΑ του Βλαδίμηρου και της Ταμάρας, περί 
αποκτήσεως της Ελληνικής ιθαγένειας και εξελληνισμού 
του επωνύμου του από ΜΟΥΧΟΒ σε ΜΟΥΧΙΔΗΣ. 

Η Διευθύντρια 

ΕΛΕΝΗ ΠΑΝΤΑΖΗ 
-♦- 

(δ) 

Απόκτηση ελληνικής ιθαγένειας των 1 ) ΑΛΕΞΟΒΑ 
ΕΛΙΣΑΒΕΤΑ και 2) ΜΑΡΜΑΡΑΣΒΙΛΙ ΝΑΝΑ 

Η ΠΡΟΪΣΤΑΜΕΝΗ ΤΗΣ ΔΙΕΥΘΥΝΣΗΣ ΑΣΤΙΚΗΣ 
ΚΑΤΑΣΤΑΣΗΣ ΚΑΙ ΑΛΛΟΔΑΠΩΝ ΚΑΙ 

ΜΕΤΑΝΑΣΤΕΥΣΗΣ ΤΗΣ ΠΕΡΙΦΕΡΕΙΑΣ ΑΝΑΤΟΛΙΚΗΣ 
ΜΑΚΕΔΟΝΙΑΣ - ΘΡΑΚΗΣ 

Με την υπ’ αριθμ. 4606/18.7.2006 απόφαση της προϊστα- 
μένης της Δ/νσης Αστικής Κατάστασης Αλλοδαπών και 
Μετανάστευσης της Περιφέρειας Ανατολικής Μακεδονίας - 
Θράκης, η οποία εκδόθηκε σύμφωνα με τις διατάξεις του ν. 
3284/2004 (ΦΕΚ 217/10.11.2004, τ. Α') «Περί κυρώσεως του Κώ¬ 
δικα Ελληνικής Ιθαγένειας» και την υπ’ αριθμ. 1104/28.3.2003 
(ΦΕΚ 413/09.4.2003 τ. Β') απόφαση περί μεταβίβασης αρμο¬ 
διοτήτων του Γ ενικού Γ ραμματέα Περιφέρειας Ανατολικής 
Μακεδονίας - Θράκης, γίνεται αποδεκτή η από 74/23.11.2005 
αίτηση της ομογενούς ΑΛΕΞΟΒΑ ΕΛΙΣΑΒΕΤΑ συζ. Φυλά- 
ρετου θυγ. του Κοτάνοβ Πέτρου και της Ανατολίας, περί 
αποκτήσεως της Ελληνικής ιθαγένειας και εξελληνισμό 
του επωνύμου της από ΑΛΕΞΟΒΑ σε ΑΛΕΞΙΑΔΟΥ και του 
ονόματος της από ΕΛΙΣΑΒΕΤΑ σε ΕΛΙΣΑΒΕΤ. 

Με την υπ’ αριθμ. 4607/18.7.2006 απόφαση της προ- 
ϊσταμένης της Δ/νσης Αστικής Κατάστασης Αλλοδα¬ 
πών και Μετανάστευσης της Περιφέρειας Ανατολικής 
Μακεδονίας - Θράκης, η οποία εκδόθηκε σύμφωνα με 
τις διατάξεις του ν. 3284/2004 (ΦΕΚ 217/10.11.2004, τ. Α') 
«Περί κυρώσεως του Κώδικα Ελληνικής Ιθαγένειας» και 
την υπ’ αριθμ. 1104/28.3.2003 (ΦΕΚ 413/9.4.2003 τ. Β') 
απόφαση περί μεταβίβασης αρμοδιοτήτων του Γ ενι¬ 
κού Γραμματέα Περιφέρειας Ανατολικής Μακεδονίας 

- Θράκης, γίνεται αποδεκτή η από 7/1.3.2005 αίτηση της 
ομογενούς ΜΑΡΜΑΡΑΣΒΙΛΙ ΝΑΝΑ του Βαρντέν και της 
Τσιάλα, περί αποκτήσεως της Ελληνικής ιθαγένειας. 

Η Διευθύντρια 
ΕΛΕΝΗ ΠΑΝΤΑΖΗ 

Αριθμ. οικ. 4917 (6) 

Έγκριση σύναψης σύμβασης μίσθωσης έργου 
στον ΣΥ.ΔΗ.ΝΟ. Χίου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1) Τις διατάξεις του άρθρου 6 του ν. 2527/1997 καθώς 
και τις όμοιες του ν. 1735/1987 και του ν. 2307/1995. 

2) Την υπ’ αριθμ. 1/2006 απόφαση του ΔΣ του ΣΥ.ΔΗ. 
ΝΟ. Χίου, με την οποία ζητείται παροχή έγκρισης για 
σύναψη σύμβασης μίσθωσης έργου. 

3) Την υπ’ αριθμ. ΔΙΠΠ/Φ.ΕΓΚΡ.1/272/12074/26.6.2006 
απόφαση της Επιτροπής του άρθρου 2 παρ. 1 της υπ’ 
αριθμ. 55/98 ΠΥΣ, και την υπ’ αριθμ. 34047/7.7.2006 
απόφαση κατανομής του Υφυπουργού Εσωτερικών, 
Δημόσιας Διοίκησης και Αποκέντρωσης με την οποία 
εγκρίθηκαν για τους Ο.Τ.Α. της Περιφέρειας Βορείου 
Αιγαίου συμβάσεις μίσθωσης έργου κατά αριθμό και 
ειδικότητα, αποφασίζουμε: 

Εγκρίνουμε την σύναψη συμβάσεων μίσθωσης έργου 
στον ΣΥ.ΔΗ.ΝΟ. Χίου, για χρονικό διάστημα δώδεκα 
μηνών με: 1) ένα άτομο ΔΕ Διοικητικού η αμοιβή του 
οποίου καθορίζεται στο ποσόν των 15.000,00 € ο οποίος 
θα απασχοληθεί αποκλειστικά με το έργο: « Διοικητική 
υποστήριξη του Συνδέσμου Δήμων Ν. Χίου». 

2) ένα άτομο ΠΕ Πολιτικών Μηχανικών που θα απασχο¬ 
ληθεί με το έργο «Τεχνική υποστήριξη του Συνδέσμου 
Δήμων Ν. Χίου», η αμοιβή του οποίου ανέρχεται στο 
ποσό των 16.000,00 €. 

3) ένα άτομο ΠΕ Χημικού που θα απασχοληθεί με το 
έργο «Τεχνική Υποστήριξη του Συνδέσμου Δήμων Ν. Χίου, η 
αμοιβή του οποίου καθορίζεται στο ποσό των 16.000,00€. 

Το ανωτέρω έργο δεν ανάγεται στον συνήθη κύκλο 
καθηκόντων των υπαλλήλων του ΣΥ.ΔΗ.ΝΟ. Χίου. 

Σημειώνουμε ότι, σε περίπτωση που οι ανωτέρω ανά¬ 
γκες έχουν καλυφθεί εκτός της ανωτέρω διαδικασίας 
σε προσωπικό είτε με μετάταξη είτε με πρόσληψη μό¬ 
νιμου, παρακαλούμε ο Δήμος να ενημερώσει απευθείας 
το ΥΠΕΣΔΔΑ, εντός πέντε (5) ημερών από λήψεως της 
κοινοποίησης της προβλεπόμενης από το άρθρο 6 παρ. 
6 του ν. 2527/1997 απόφασής μας. 

Με τη σύμβαση μίσθωσης έργου που θα καταρτισθεί 
σύμφωνα με απόφαση του Δ.Σ., καθορίζονται οι τυχόν 
αναγκαίοι όροι και κάθε λεπτομέρεια σχετικά με τα 
δικαιώματα και τις υποχρεώσεις του αναδόχου. 

Η ανωτέρω απόφαση θα προκαλέσει δαπάνη σε βάρος 
του προϋπολογισμού του ΣΥ.ΔΗ.ΝΟ. Χίου, έτους 2006, 
ύψους 47.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χίος, 20 Ιουλίου 2006 

Ο Γενικός Γραμματέας Περιφέρειας 
ΣΕΡΓΙΟΣ - ΣΠΥΡΙΔΩΝ ΤΣΙΦΤΗΣ 

-♦- 

Αριθμ. οικ. 8194 (7) 

Έγκριση πρόσληψης προσωπικού με σύμβαση μσθω- 
σης έργου από το Β' ΚΑΠΗ Δήμου Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 1 του ν. 2503/1997 και την 


υπ’ αριθμ. 6730/2003 απόφαση του Γ.Γ.Π. Κρήτης, όπως 
τροποποιήθηκε και ισχύει. 

2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση του ν. 2190/1994 και άλλες 
διατάξεις». 

3. Την υπ’ αριθμ. ΔΙΠΠ/ΦΈΓΚΡ. 1/220/12077/22.6.2006 
απόφαση της Επιτροπής του άρθρου 2 παρ. 1 της 
55/1998 ΠΥΣ, καθώς και την 32903/22.6.2006 απόφαση 
Κατανομής του ΥΠΕΣΔΔΑ. 

4. Την υπ’ αριθμ. 8/2006 απόφαση του Διοικητικού 
Συμβουλίου του Β' ΚΑΠΗ Δήμου Ρεθύμνης, με την οποία 
αποφασίζεται η πρόσληψη προσωπικού με σύμβαση 
μίσθωσης έργου για το έτος 2006, καθώς και τους σχε¬ 
τικούς πίνακες 2 και 3 που τη συνοδεύουν. 

5. Την από 27.3.2006 σχετική Βεβαίωση του Νομικού 
Συμβούλου του Δήμου Ρεθύμνης, από την οποία προκύ¬ 
πτει ότι η πρόσληψη του αναφερόμενου στην παραπά¬ 
νω απόφαση προσωπικού, δεν υποκρύπτει εξαρτημένη 
εργασία, αποφασίζουμε: 

Εγκρίνουμε τη σύναψη, από το Β' ΚΑΠΗ Δήμου Ρε¬ 
θύμνης, σύμβασης μίσθωσης έργου για το έτος 2006 
ως κατωτέρω: 

1. Αριθμός ατόμων που θα απασχοληθούν: 

Ένας (1) Ιατρός 

Δυο (2) Χοροδιδάσκαλοι 

Δυο (2) Μουσικοδιδάσκαλοι 

Ένας (1) Δάσκαλος Καλλιτεχνικών 

Ένας (1) Δάσκαλος Εργόχειρου 

Ένας (1) Σκηνοθέτης 

2. Χρονική Διάρκεια απασχόλησης: 

• Από την υπογραφή της σύμβασης μέχρι 12 μήνες 

3. Έργο που θα εκτελεσθεί: 

• Κάλυψη αναγκών του Β' ΚΑΠΗ Δήμου Ρεθύμνης. 

4. Συνολικό ποσό αμοιβής των ανωτέρω: 

• 28.500 Ευρώ. 

5. Τόπος εκτέλεσης του έργου: 

• Β' ΚΑΠΗ Δήμου Ρεθύμνης. 

6. Το ανωτέρω έργο δεν ανάγεται στον κύκλο καθηκό¬ 
ντων του προσωπικού που υπηρετεί στο Β' ΚΑΠΗ Δήμου 
Ρεθύμνης και απαγορεύεται η ανανέωση ή παράταση 
των συμβάσεων αυτών. 

Σε περίπτωση που οι ανωτέρω ανάγκες έχουν καλυ¬ 
φθεί σε προσωπικό είτε με μετάταξη είτε με πρόσληψη 
μόνιμου προσωπικού, παρακαλούμε να ενημερώσετε 
το ΥΠΕΣΔΔΑ εντός πέντε ημερών από τη λήψη της 
παρούσας. 

Με την παρούσα απόφαση, προκαλείται δαπάνη σε 
βάρος του προϋπολογισμού του Β' ΚΑΠΗ Δήμου Ρεθύ¬ 
μνης, ποσού 28.500 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 23 Ιουνίου 2006 

Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

- ♦ - 

Αριθμ. οικ. 8196 (8) 

Έγκριση πρόσληψης προσωπικού με σύμβαση 
μίσθωσης έργου από το Δήμο Ρεθύμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 1 του ν. 2503/1997 και 

την υπ’ αριθμ. 6730/2003 απόφαση του Γ.Γ.Π, Κρήτης, όπως 
τροποποιήθηκε και ισχύει. 

2. Τις διατάξεις του άρθρου 6 του ν. 2527/1997 «Τροποποίη¬ 
ση και συμπλήρωση του ν. 2190/1994 και άλλες διατάξεις». 

3. Την υπ’ αριθμ. ΔΙΠΠ/Φ.ΕΓΚΡ. 1/220/12077/22.6.2006 από¬ 
φαση της Επιτροπής του άρθρου 2 παρ. 1 της 55/98 ΠΥΣ, 
καθώς και την 32903/22.6.2006 απόφαση Κατανομής του 
ΥΠΕΣΔΑΑ. 

4. Την υπ’ αριθμ. 147/2006 απόφαση του Δημοτικού Συμ¬ 
βουλίου του Δήμου Ρεθύμνης, με την οποία αποφασίζεται 
η πρόσληψη προσωπικού με σύμβαση μίσθωσης έργου για 
το έτος 2006, καθώς και τους σχετικούς πίνακες 2 και 3 
που τη συνοδεύουν. 

5. Την από 22.3.2006 σχετική Βεβαίωση του Νομικού Συμ¬ 
βούλου του Δήμου Ρεθύμνης, από την οποία προκύπτει ότι 
η πρόσληψη του αναφερόμενου στην παραπάνω απόφαση 
προσωπικού, δεν υποκρύπτει εξαρτημένη εργασία, απο¬ 
φασίζουμε: 

Εγκρίνουμε τη σύναψη, από το Δήμο Ρεθύμνης, σύμβασης 
μίσθωσης έργου για το έτος 2006 ως κατωτέρω: 

1 Αριθμός ατόμων που θα απασχοληθούν: 

Δυο (2) Ξυλογλύπτες 

Ένας (1) Μουσικός Κιθάρας 

Ένας (1) Μουσικός Παραδοσιακής Λύρας 

Ένας (1) Σκηνοθέτης (επιμορφωτής θεάτρου) 

Ένας (1) Λιθοξόος 

Ένας (1) Φωτογράφος 

Ένας (1) παραδοσιακός Βιβλιοδέτης 

Ένας (1) Γιατρός Κλάδου ΠΕ 15 Γενικής Παθολογίας 

2. Χρονική Διάρκεια απασχόλησης: 

• Από την υπογραφή της σύμβασης μέχρι 12 μήνες 

3. Έργο που θα εκτελεσθεί 

• Κάλυψη αναγκών Δήμου Ρεθύμνης. 

4. Συνολικό ποσό αμοιβής των ανωτέρω: 

• 87.171,68 Ευρώ. 

5. Τόπος εκτέλεσης του έργου: 

• Δήμος Ρεθύμνης. 

6. Το ανωτέρω έργο δεν ανάγεται στον κύκλο καθηκό¬ 
ντων του προσωπικού που υπηρετεί στο Δήμο Ρεθύμνης 
και απαγορεύεται η ανανέωση ή παράταση των συμβάσεων 
αυτών. 

Σε περίπτωση που οι ανωτέρω ανάγκες έχουν καλυφθεί 
σε προσωπικό είτε με μετάταξη είτε με πρόσληψη μόνιμου 
προσωπικού, παρακαλούμε να ενημερώσετε το ΥΠΕΣΔΑΑ 
εντός πέντε ημερών από τη λήψη της παρούσας. 

Με την παρούσα απόφαση, προκαλείται δαπάνη σε βάρος 
του προϋπολογισμού του Δήμου Ρεθύμνης, ποσού 87.171,68 
€ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 23 Ιουνίου 2006 
Ο Γ ενικός Γ ραμματέας Περιφέρειας 
ΣΕΡΑΦΕΙΜ ΤΣΟΚΑΣ 

-♦- 

Αριθμ. 9883 (9) 

Πρόσληψη προσωπικού με σύμβαση μίσθωσης 
έργου στο Δήμο Σαρωνικού. 

Η ΓΕΝΙΚΗ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 
Έχοντας υπόψη: 

1. Τις διατάξεις των νόμων 2218/1994, 2240/1994 και 
2503/1997. 


2. Τις διατάξεις του άρθρου 6 του ν. 2527/1997 «Τρο¬ 
ποποίηση και συμπλήρωση διατάξεων του ν. 2190/1994 
και άλλες διατάξεις». 

3. Την υπ’ αριθμ. 39/2006 απόφαση του Δημοτικού 
Συμβουλίου Σαρωνικού περί πρόσληψης προσωπικού με 
σύμβαση μίσθωσης έργου και τις συνημμένες σ’ αυτή 
βεβαιώσεις πληρεξουσίου δικηγόρου ότι οι αιτούμενες 
μισθώσεις έργου είναι γνήσιες συμβάσεις έργου που 
δεν υποκρύπτουν εξαρτημένη εργασία. 

4. Το υπ’ αριθμ. οικ. 32933/23.6.2006 έγγραφο του 
ΥΠΕΣΔΔΑ με το οποίο μας γίνεται γνωστό ότι με την 
υπ’ αριθμ. ΔΙΠΠ/Φ.ΕΓΚΡ.1/220/12077/22.6.2006 απόφαση 
της επιτροπής του αρθρ. 2, παρ. 1 της ΠΥΣ 55/98, και 
την υπ’ αριθμ. 32903/22.6.2006 απόφαση κατανομής του 
Υφυπουργού Εσωτερικών Δημόσιας Δ/σης και Αποκ/σης, 
εγκρίθηκαν συμβάσεις μίσθωσης έργου, διάρκειας ενός 
(1) έτους για τους Πρωτοβάθμιους ΟΤΑ. 

5. Το γεγονός ότι, όπως προκύπτει από την παραπά¬ 
νω απόφαση του Δημοτικού Συμβουλίου Σαρωνικού το 
έργο που θα παρέχει το υπό πρόσληψη προσωπικό δεν 
ανάγεται στον κύκλο των συνήθων καθηκόντων των 
υπαλλήλων του, αποφασίζουμε: 

Καθορίζουμε τον αριθμό των προσώπων που θα απα¬ 
σχοληθούν με σύμβαση μίσθωσης έργου στο Δήμο 
Σαρωνικού, το συγκεκριμένο έργο που θα εκτελέσουν, 
το χρονικό διάστημα που απαιτείται για την ολική ή 
τμηματική παράδοση έργου, το συνολικό ποσό της 
αμοιβής του αναδόχου και τον τόπο εκτέλεσης του 
έργου ως εξής: 

Ι.Έναν (1) ειδικό οργάνωσης πνευματικών και πολιτι¬ 
στικών εκδηλώσεων για την: Συγκέντρωση του συνόλου 
του παντός τύπου υλικού που αφορά την πολιτιστική, 
πνευματική, αρχιτεκτονική και λαογραφική κληρονομιά 
του Δήμου. Κατάρτιση αρχείου, πολιτιστικού, πνευμα¬ 
τικού και λαογραφικού υλικού. Εκπόνηση και εφαρμο¬ 
γή ολοκληρωμένων προγραμμάτων πολιτιστικών και 
πνευματικών δραστηριοτήτων του Δήμου που περιέχει 
εκδηλώσεις, εκδόσεις και προβολές στα ΜΜΕ όλων των 
πολιτιστικών δραστηριοτήτων του Δήμου. Την υποστή¬ 
ριξη πολιτιστικών και πνευματικών εκδηλώσεων άλλων 
φορέων του Δήμου. Την οργάνωση της συμμετοχής 
του Δήμου σε πολιτιστικές και πνευματικές εκδηλώσεις 
άλλων φορέων του Δήμου ή οργάνων που ο Δήμος 
καλείται να συμμετάσχει. 

Τη διοργάνωση κύκλου μαθημάτων σε θέματα ελεύ¬ 
θερου χρόνου και πολιτισμού όπως μουσική, θέατρα, 
χορό, δημιουργία χορωδίας, φιλαρμονικής. 

Φροντίδα για την οργάνωση καλλιτεχνικών εκδηλώ¬ 
σεων, μουσική (θέατρο, καραγκιόζη, παιδικές-σχολικές 
εκδηλώσεις, κλπ.). 

Συνολικό ποσό αμοιβής: 10.500 ΕΥΡΩ. 

2.Έναν (1) ειδικό σε θέματα υγείας, πρόνοιας και κοι¬ 
νωνικής αντίληψης για την: 

- Κατάρτιση και ενημέρωση κατάστασης από άτομα 
όλης της περιοχής του Δήμου που χρειάζονται ιδιαίτερη 
κοινωνική μέριμνα και φροντίδα. 

- Κατάρτιση προγράμματος βοήθειας σε φάρμακα, 
τρόφιμα, ρούχα και άλλα μέσα που απαιτούνται για την 
κοινωνική υποστήριξη των ατόμων αυτών. 

- Εφαρμογή του προγράμματος αυτού όπου και όποτε 
απαιτείται. 

- Οργάνωση και λειτουργία τράπεζας αίματος για 
όλους τους Δημότες του Δήμου. 

- Οργάνωση και εφαρμογή προγράμματος ψυχολογι¬ 
κής υποστήριξης ατόμων που έχουν ανάγκη. 

- Διοργάνωση εκδρομών και άλλων εκδηλώσεων για 
άτομα τρίτης ηλικίας και άτομα με ειδικές ανάγκες. 

Συνολικό ποσό αμοιβής 10.500 ΕΥΡΩ. 

3/Εναν (1) Προγραμματιστή Η/Υ για την: 

Δημιουργία βάσεων δεδομένων στην Α00Ε83. 

Διαμόρφωση πινάκων 

Τήρηση αρχείου σε ηλεκτρομαγνητικά μέσα (ΒΑΟΚ ΙΙΡ) 
και ανάκτησή του όταν καταστεί αυτό απαραίτητο. 

Τον έλεγχο ορθότητας λειτουργίας του δικτύου και την 
επίλυση προβλημάτων του λειτουργικού συστήματος 

Συνολικό ποσό αμοιβής: 12.000 ευρώ. 

4. Έναν (1) Σύμβουλο Δημάρχου για την: 

Έρευνα και παρακολούθηση των εξελίξεων στις πε¬ 
ριοχές του Δήμου και την τεκμηρίωση τους μέσω της 
συγκέντρωσης στοιχείων και δεικτών που περιγράφουν 
την οικονομική, περιβαλλοντική, κοινωνική, πολιτιστική 
κ.λπ. κατάστασή τους. Προτάσεις που θα βοηθήσουν 
τις επιδιώξεις του Δήμου ως φορέα υλοποίησης και 
εφαρμογής πολιτικών σε επιμέρους τομείς όπως τεχνι¬ 
κά, πολεοδομικά, περιβαλλοντικά, οικονομικά, κοινωνικά 
και πολιτιστικά ζητήματα. 

Συνολικό ποσό αμοιβής 12.000 ΕΥΡΩ. 

5. Δύο (2) Χειριστές Η/Υ για την: 

Απογραφή των εσόδων και τις ανάγκες του διπλο¬ 
γραφικού συστήματος. 

Καταχώρηση καταναλωτών ύδρευσης, έκδοση βεβαι¬ 
ωτικών καταλόγων και ειδοποιητηρίων. 

Καταχώρηση των οικογενειακών μερίδων του Δήμου, 
Μητρώο Αρρένων, Δημοτολόγιο, Ληξιαρχείο από το χει¬ 
ρόγραφο σύστημα στο μηχανογραφικό. 

Συνολικό ποσό αμοιβής: 21.000 ΕΥΡΩ. 

Οι παραπάνω συμβάσεις έχουν διάρκεια ένα (1) έτος 
και τόπος εκτέλεσης των έργων θα είναι ο Δήμος Σα- 
ρωνικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κόρινθος, 27 Ιουνίου 2006 

Η Γενική Γραμματέας Περιφέρειας 
ΑΓΓΕΛΑ ΑΒΟΥΡΗ 
-♦- 

Αριθμ. 03/3447 (10) 

Έγκριση υπερωριακής εργασίας στο προσωπικό του 
Νομαρχιακού Διαμερίσματος Καβάλας. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Το άρθρο 16 του ν. 3205/2003 (ΦΕΚ 297/Α'/23.12.2003) 
με το οποίο ρυθμίσθηκε το θέμα της απασχόλησης 
πέραν του υποχρεωτικού ωραρίου του προσωπικού του 
Δημοσίου, Ν.Π.Δ.Δ και Ο.Τ.Α. 

2. Την παρ. 7 του άρθρου 25 του ν. 2738/99 (ΦΕΚ 180 
τ.Α') που ορίζει ότι αρμόδιος για την έκδοση της από¬ 
φασης έγκρισης υπερωριακής απασχόλησης για τους 
υπαλλήλους των Νομαρχιακών Αυτοδιοικήσεων είναι ο 
οικείος Νομάρχης. 

3. Την παρ. 10 του άρθρου 12 του ν. 2503/1997 (ΦΕΚ 
107 τ.Α') που ορίζει ότι «Η άλως εξαιρετική ή απρόβλε¬ 
πτη ή έκτακτη υπηρεσιακή ανάγκη για την καθιέρωση 


υπερωριακής εργασίας διαπιστώνεται με απόφαση του 
αρμοδίου οργάνου....» 

4. Τις εποχικές έκτακτες και επείγουσες υπηρεσιακές 
ανάγκες που παρουσιάζονται για την αντιμετώπιση των 
οποίων το Νομαρχιακό Διαμέρισμα Καβάλας απασχολεί 
τους υπαλλήλους πέραν του κανονικού ωραρίου κατά 
τις απογευματινές ώρες των εργασίμων ημερών. 

5. Το γεγονός ότι για το έτος 2006, σύμφωνα με το 
Έγγραφο της Δ/νσης Οικ. Υπηρεσιών του Νομ. Διαμ/τος 
μας, έχει εγγράφει στον Προϋπολογισμό πίστωση για 
υπερωριακή εργασία ύψους 254.253 Ευρώ, αποφασί¬ 
ζουμε: 

Εγκρίνουμε την υπερωριακή απασχόληση για το χρο¬ 
νικό διάστημα του Β' εξαμήνου 2006 του μόνιμου, του 
με σχέση εργασίας Ιδιωτικού Δικαίου Αορίστου Χρόνου 
και απεσπασμένου προσωπικού του Νομαρχιακού μας 
Διαμερίσματος κατά τις απογευματινές ώρες των ερ¬ 
γασίμων ημερών ως κατωτέρω: 

Επί συνόλου 310 υπηρετούντων υπαλλήλων 

Για 150 υπαλλήλους με σύνολο ωρών 45.000 

Η δαπάνη ύψους 127.000 Ευρώ που προκαλείται θα 
αντιμετωπισθεί από τους φορείς 072 ΚΑΕ 2279 και 073- 
ΚΑΕ 1238. 

Η απόφαση αυτή που ισχύει αναδρομικά ένα μήνα 
πριν από την δημοσίευσή της στην Εφημερίδα της Κυ¬ 
βερνήσεως, να δημοσιευθεί στην Εφημερίδα της Κυ¬ 
βερνήσεως. 

Καβάλα, 21 Ιουλίου 2006 

Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην υπ’ αριθμ. Φ. 59204/10610/19.6.2006 απόφαση του 
Υφυπουργού Εσωτερικών Δημόσιας Διοίκησης και Απο¬ 
κέντρωσης, η οποία δημοσιεύθηκε στο ΦΕΚ 890/12.7.2006 
(τ.Β') διορθώνεται η ημερομηνία της αίτησης πολιτογρά¬ 
φησης που έγινε δεκτή από τη λανθασμένη: «27.10.19998» 
στην ορθή «27.10.1998». 

(Από το Υπουργείο Εσωτερικών, Δημόσιας 
Διοίκησης και Αποκέντρωσης) 

-♦- 

Στην υπ’ αριθμ. Υ7α/Γ.Π. οικ 67598 (ΦΕΚ 795 Β/3.7.2006) 
Υπουργική απόφαση με θέμα «Αναγνώριση Νοσοκομεια¬ 
κών Μονάδων για εκπαίδευση ιατρών στους Υπερήχους» 
όπου αναφέρεται η φράση «το Καρδιολογικό Τμήμα του 
Γενικού Νοσοκομείου Νίκαιας - Πειραιά» αντικαθίστα¬ 
ται με τη φράση «το Α' Καρδιολογικό Τμήμα του Γενι¬ 
κού Νοσοκομείου Νίκαιας - Πειραιά». 

(Από το Υπουργείο Υγείας και 
Κοινωνικής Αλληλεγγύης) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ -Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ. Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ουτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή 0Ω: 


Τεύχος 

Περίοδος 

Ευπο 

Τεύχος 

Περίοδος 

ΕΙΙΗ0 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-ΐΌΓΠ από εκείνα που διατίθενται σε ηλεκτρονική μορφή και μέχρι 100 σελίδες σε 5 ευΐΌ προσαυξανόμενη κατά 1 βιιιό ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευια ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικό: 210 - 4071010, (οχ: 210 - 4071010 ϊπίβτηβΐ: ΙιΙΙρ://νννννν.θ1.9τ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 




































